5. ΝΟΜΟΣ υπ’ αριθ. 210 της 28/28 Φεβρ. 1947 (ΦΕΚ Α΄ 34)  Περί κυρώσεως της εν Σικάγω τη 7η Δεκ. 1944 υπογραφείσης Συμφωνίας «περί διαμετακομίσεως των Διεθνών Αεροπορικών Υπηρεσιών».  Άρθρον μόνον.-Κυρούται και έχει πλήρει και νόμιμον ισχύν η εν Σικάγω υπογραφείσα τη 7η Δεκ. 1944 Συμφωνία περί Διαμετακομίσεως των Διεθνών Αεροπορικών Υπηρεσιών, ης το κείμενον έπεται εν αγγλικώ πρωτοτύπω και ελληνική μεταφράσει. Η ως άνω συμφωνία θα τεθή εν ισχύϊ κατά τας διατάξεις του άρθρ. ΥΙ αυτής. ΣΥΜΦΩΝΙΑ Περί Διαμετακομίσεως (TRANSIT) των  Διεθνών Αεροπορικών Υπηρεσιών Τα Κράτη Μέλη της Διεθνούς Οργανώσεως Πολιτικής Αεροπορίας άτινα υπογράφουσι και αποδέχονται την παρούσαν Συμφωνίαν περί Διαμετακομίσεως (TRANSIT) των Διεθνών Αεροπορικών Υπηρεσιών, προβαίνουσιν εις την ακόλουθον δήλωσιν: Εδάφιον 1 ΄Αρθρ.1.-Έκαστον συμβαλλόμενον Κράτος χορηγεί εις τα έτερα συμβαλλόμενα Κράτη.     (Μετά την σελ. 888,02) Σελ. 888,03 Τεύχος 430 –Σελ. 121 Πολυεθνείς Αεροπορικές Συμβάσεις 38.Π.α.4α-5   317 τας ακολούθους ελευθερίας του αέρος σχετικώς προς τας τακτικάς Διεθνείς Αεροπορικάς Υπηρεσίας. (1ον)Το προνόμιον της διαπτήσεως του εδάφους του άνευ προσγειώσεως. (2ον)Το προνόμιον της προσγειώσεως ουχί δι’ εμπορικούς σκοπούς. Τα προνόμια του εδαφίου τούτου δεν θα εφαρμόζωνται ως προς τους αερολιμένας τους χρησιμοποιουμένους δια στρατιωτικούς σκοπούς και εξαιρουμένους πάσης τακτικής διεθνούς αεροπορικής υπηρεσίας. Εις ζώνας ένθα λαμβάνουσι χώραν εχθροπραξίαι, ή ευρισκομένας υπό στρατιωτικήν κατοχήν ως και εν καιρώ πολέμου κατά μήκος των οδών ανεφοδιασμού των αγουσών προς τοιαύτας ζώνας, η άσκησις των τοιούτων προνομίων θα υπόκειται εις την έγκρισιν των αρμοδίων Στρατιωτικών Αρχών. Εδάφιον 2 Η άσκησις των προρρηθέντων προνομίων θέλει γίνει συμφώνως προς τας διατάξεις της Προσωρινής Συμφωνίας περί Διεθνούς Πολιτικής Αεροπορίας, αφ’ ης δε τεθή εν ισχύϊ η Σύμβασις περί Διεθνούς Πολιτικής Αεροπορίας, συμφώνως προς τας διατάξεις ταύτης, αμφοτέρων συνταχθεισών εν Σικάγω την 7ην Δεκ. 1944. Εδάφιον 3 Συμβαλλόμενόν τι Κράτος χορηγούν εις τας Αεροπορικάς Γραμμάς ετέρου συμβαλλομένου Κράτους το προνόμιον της σταθμεύσεως ουχί δια εμπορικούς σκοπούς, δύναται ν’ απαιτήση από τας τοιαύτας Αεροπορικάς Γραμμάς να προσφέρωσι λογικήν Εμπορικήν υπηρεσίαν εις τα σημεία εις α τοιαύται σταθμεύσεις λαμβάνουσι χώραν. Τοιαύτη απαίτησις δεν θα περιλαμβάνη οιανδήποτε διάκρισιν μεταξύ Αεροπορικών Γραμμών των λειτουργουσών επί της ιδίας γραμμής, θα λαμβάνη δε υπ’ όψιν τον διαθέσιμον ωφέλιμον χώρον του αεροσκάφους και θα ασκήται εις τρόπον ώστε να μη παραβλάπτηται η κανονική εκμετάλλευσις των ενδιαφερόμενων Διεθνών Αεροπορικών Υπηρεσιών ή τα δικαιώματα και αι υποχρεώσεις του Συμβαλλομένου Κράτους.              Σελ. 888,04 Τεύχος 430-Σελ. 122 38.Π.α.5 Πολυεθνείς Αεροπορικές Συμβάσεις   318 Εδάφιον 4 Έκαστον συμβαλλόμενον Κράτος δύναται υπό την επιφύλαξιν των διατάξεων της παρούσης Συμφωνίας. (1ον) Να καθορίση την οδόν ή δέον να ακολουθήση ύπερθεν το εδάφους του οιαδήποτε Διεθνής Αεροπορική Υπηρεσία ως και τους Αερολιμένας ους δύναται να χρησιμοποιήση αύτη. (2ον)Να επιβάλη ή να επιτρέψη την επιβολήν εις οιανδήποτε τοιαύτην Υπηρεσίαν δικαίων και λογικών επιβαρύνσεων δια την χρήσιν των Αερολιμένων και ετέρων διευκολύνσεων. Αι επιβαρύνσεις αύται δέον να μη υπερβαίνωσι τας καταβλητέας δια την χρήσιν τοιούτων Αερολιμένων και διευκολύνσεων υπό των εθνικών του αεροσκαφών των χρησιμοποιουμένων δι’ ομοίας Διεθνείς Υπηρεσίας υπό την επιφύλαξιν ότι, τη αιτήσει ενδιαφερομένου συμβαλλομένου Κράτους, αι επιβληθείσαι επιβαρύνσεις δια την χρήσιν αερολιμένων και ετέρων διευκολύνσεων θα υπόκεινται εις εξέτασιν υπό του Συμβουλίου της Διεθνούς Οργανώσεως Πολιτικής Αεροπορίας της ιδρυθείσης δια της ως άνω ρηθείσης Συμβάσεως όπερ θέλει υποβάλλει έκθεσιν και συστάσεις επί του ζητήματος προς εξέτασιν υπό του ή των ενδιαφερομένων Κρατών. Εδάφιον 5 Έκαστον συμβαλλόμενον Κράτος επιφυλάσσει εις εαυτό το δικαίωμα να κατακρατήση ή να ακυρώση πιστοποιητικόν ή άδειαν επιχειρήσεως Αεροπορικών Μεταφορών ετέρου Κράτους εις πάσαν περίπτωσιν καθ’ ην δεν πείθεται ότι ουσιώδες μέρος της ιδιοκτησίας και ο πραγματικός έλεγχος ευρίσκεται εις χείρας υπηκόου συμβαλλομένου Κράτους ή εις περίπτωσιν καθ’ ην τοιαύτη Επιχείρησις Αεροπορικών Μεταφορών δεν συμμορφώνεται προς τους Νόμους του Κράτους ύπερθεν του οποίου ίσταται ή δεν τηρεί τας υποχρεώσεις ας του επιβάλλει η παρούσα Συμφωνία. Εδάφιον 1 Άρθρ.ΙΙ.-Συμβαλλόμενον Κράτος κρίνον ότι δια των ενεργειών ετέρου συμβαλλομένου Κράτους συμφώνως προς την παρούσαν Συμφωνίαν τω προξενείται αδικία ή δυσκολία, δύναται να αιτήση όπως το Συμβούλιον εξετάση την περίπτωσιν. Κατόπιν τούτου το Συμβούλιον θέλει εξετάσει το ζήτημα και καλέσει τα ενδιαφερόμενα Κράτη προς σύσκεψιν. Εάν η τοιαύτη σύσκεψις δεν ήθελε καταλήξει εις άρσιν της δυσκολίας, το Συμβούλιον δύναται ν’ αποφασίση και να προβή εις καταλλήλους συστάσεις προς τα ενδιαφερόμενα συμβαλλόμενα Κράτη. Εάν μετά ταύτα ενδιαφερόμενόν τι συμβαλλόμενον Κράτος παραλείψη αδικαιολογήτως παρά την γνώμην του Συμβουλίου,   να λάβη τα κατάλληλα επανορθωτικά μέτρα, το Συμβούλιον θα δύναται να συστήση εις την συνέλευσιν της ως άνω ρηθείσης Οργανώσεως όπως εις τοιούτον συμβαλλόμενον Κράτος ανασταλώσι τα δικαιώματα και τα προνόμιά του, τα απορρέοντα εκ της παρούσης Συμφωνίας μέχρις ου ληφθώσι τα εν λόγω μέτρα. Η Συνέλευσις δύναται δια των δύο τρίτων των ψήφων να αναστείλη τα ως άνω δικαιώματα και προνόμια τοιούτου συμβαλλομένου Κράτους δια χρονικήν περίοδον ή ήθελεν κρίνει αρμόζουσαν ή μέχρις ου το Συμβούλιον αποφασίση ότι τα επανορθωτικά μέτρα ελήφθησαν υπό του εν λόγω Κράτους. Εδάφιον 2 Εάν διαφωνία τις μεταξύ δύο ή περισσοτέρων συμβαλλομένων Κρατών αφωρώσα την ερμηνείαν ή εφαρμογήν της παρούσης Συμφωνίας δεν δύναται να διευθετηθή δια διαπραγματεύσεων, θα εφαρμόζωνται αι διατάξεις του Κεφαλαίου ΧVΙΙΙ της ως άνω ρηθείσης Συμβάσεως κατά τον ίδιον τρόπον ως προβλέπει αύτη δι’ οιανδήποτε διαφωνίαν αφορώσαν την ερμηνείαν ή εφαρμογήν της ως άνω ρηθείσης Συμβάσεως. Άρθρ.ΙΙΙ.-Η παρούσα Συμφωνία θα παραμείνη εν ισχύϊ εφ’ όσον και η ως άνω ρηθείσα Σύμβασις, υπό την επιφύλαξιν πάντως, ότι οιονδήποτε συμβαλλόμενον Κράτος μετέχον της παρούσης Συμφωνίας, θα δύναται να την καταγγείλη δια προειδοποιήσεως ενός έτους γνωστοποιουμένης υπ’ αυτού εις την Κυβέρνησιν των Ηνωμένων Πολιτειών της Αμερικής ήτις αμέσως θέλει κοινοποιήσει την τοιαύτην προειδοποίησιν και καταγγελίαν εις πάντα τα έτερα συμβαλλόμενα Κράτη. Άρθρ.ΙV.-Μέχρις ότου ήθελε τεθή εν ισχύϊ η ως άνω ρηθείσα Σύμβασις πάσα μνεία ταύτης εν τη παρούση Συμφωνία, εκτός της εν άρθρ. ΙΙ, εδάφ. 2 και άρθρ. V, περιεχομένης θέλει θεωρηθή ως αναφερομένη εις την Προσωρινήν Συμφωνίαν περί Διεθνούς Πολιτικής Αεροπορίας την συνταχθείσαν εν Σικάγω την 7ην Δεκ. 1944, η δε μνεία της Διεθνούς Οργανώσεως Πολιτικής Αεροπορίας, της Συνελεύσεως και του Συμβουλίου, θέλει θεωρηθή ως σχέσιν έχουσα αντιστοίχως προς την Προσωρινήν Διεθνή Οργάνωσιν Πολιτικής Αεροπορίας, την Προσωρινήν Συνέλευσιν και το Προσωρινόν Συμβούλιον. Άρθρ.V.-Δια τους σκοπούς της παρούσης Συμφωνίας ο όρος «έδαφος» θα ερμηνεύηται ως εν τω άρθρ. 2 της ως άνω ρηθείσης Συμβάσεως καθορίζεται.      Σελ. 889 Πολυεθνείς Αεροπορικές Συμβάσεις 38.Π.α.5   319 Υπογραφαί και αποδοχαί της Συμφωνίας Άρθρ.VΙ.-Οι υπογραφόμενοι αντιπρόσωποι εις το Συνέδριον της Διεθνούς πολιτικής Αεροπορίας, το συνελθόν εν Σικάγω την 1ην Νοεμ. 1944, υπέγραψαν την παρούσαν Συμφωνίαν υπό την έννοιαν ότι η Κυβέρνησις των Ηνωμένων Πολιτειών της Αμερικής θέλει ειδοποιηθή το ταχύτερον δυνατόν υφ’ εκάστης Κυβερνήσεως, εξ ονόματος της οποίας υπεγράφη η Συμφωνία, εάν η εξ ονόματός της υπογραφή αποτελεί αποδοχήν της Συμφωνίας υπό της εν λόγω Κυβερνήσεως και δεσμεύουσαν υποχρέωσιν δι’ αυτήν. Παν Κράτος Μέλος της Διεθνούς Οργανώσεως Πολιτικής Αεροπορίας δύναται να αποδεχθή την παρούσαν Συμφωνίαν ως δεσμεύουσαν υποχρέωσιν δια της γνωστοποιήσεως της αποδοχής της εις την Κυβέρνησιν των Ηνωμένων πολιτειών, η δε τοιαύτη αποδοχή θέλει τεθή εν ισχύϊ από της ημερομηνίας της λήψεως της τοιαύτης γνωστοποιήσεως υπό της εν λόγω Κυβερνήσεως. Η παρούσα Συμφωνία θα τεθή εν ισχύϊ μεταξύ των Συμβαλλομένων Κρατών άμα τη αποδοχή ταύτης υφ’ εκάστου τούτων. Ακολούθως θα δεσμεύση έκαστον έτερον Κράτος το οποίον ήθελεν γνωστοποιήσει την αποδοχήν του εις την Κυβέρνησιν των Ηνωμένων πολιτειών, από την ημερομηνίαν της λήξεως της αποδοχής υπό της Κυβερνήσεως ταύτης. Η Κυβέρνησις των Ηνωμένων Πολιτειών θέλει γνωστοποιήσει εις άπαντα τα υπογράψαντα και αποδεχθέντα Κράτη την ημερομηνίαν πάντων των αποδοχών της Συμφωνίας ως και την ημερομηνίαν καθ’ ην τίθεται εν ισχύϊ δι’ έκαστον αποδεχόμενον Κράτος. Η ως άνω ειδοποίησις περί αποδοχής της Συμφωνίας υπό της Ελλάδος περιήλθεν εις την Κυβέρνησιν των Η.Π.Α. την 21 Σεπτ. 1945, αφ’ ης ημερομηνίας ήρξατο η ισχύς αυτής όσον αφορά την Ελλάδα, συμφώνως τη από 23 Μαΐου/7 Ιουν. 1947 (ΦΕΚ Α΄ 108) ανακοινώσει ΥΠ. Εξωτερικών. Εις πίστωσιν των ανωτέρω Οι υπογεγραμμένοι δεόντως προς τούτο εξουσιοδοτημένοι, υπογράφουσι την παρούσαν Συμφωνίαν εξ ονόματος των οικείων Κυβερνήσεων των κατά τας έναντι των σχετικών υπογραφών των αναφερομένας ημερομηνίας.   Σελ. 890 Εγένετο εν Σικάγω την εβδόμην ημέραν του Δεκ. 1944 εις την Αγγλικήν γλώσσαν. Κείμενον συντεταγμένον εις την Αγγλικήν, Γαλλικήν και Ισπανικήν γλώσσαν, έκαστον των οποίων θεωρείται ως αυθεντικόν, θα είναι ανοικτόν εν Ουασιγκτώνι D.C. προς υπογραφήν. Αμφότερα τα κείμενα θα κατατεθώσι εις τα Αρχεία της Κυβερνήσεως των Ηνωμένων Πολιτειών της Αμερικής και κεκυρωμένα αντίγραφα θέλουσι διαβιβασθή υπό της Κυβερνήσεως ταύτης εις τας Κυβερνήσεις απάντων των Κρατών άτινα ήθελον υπογράψη και αποδεχθή την παρούσαν Συμφωνίαν.  (Έπονται αι υπογραφαί των αντιπροσώπων των κάτωθι χωρών: Αφγανιστάν, Βολιβίας, Χιλής, Εκουαδόρ, Αιγύπτου, Γαλλίας, Ελλάδος, Αϊτής, Ονδούρας, Ινδίας, Ιράν, Ιράκ, Λιβάνου, Λιβερίας, Μεξικού, Κάτω χωρών, Νέας Ζηλανδίας, Νικαράγκουας, Περού, Φιλιππίνων, Πολωνίας, Ισπανίας, Σουηδίας, Τουρκίας, Μεγάλης Βρεττανίας και Βορείου Ιρλανδίας, Ηνωμένων Πολιτειών Αμερικής, Ουραγουάης, Βενεζουέλας, Δανίας, Ταϊλάνδης).   